Ugionių Švč. Mergelės Marijos Ėmimo į dangų bažnyčia
55°18′57.44″ š. pl. 23°21′41.91″ r. ilg.﻿ / ﻿55.3159556°š. pl. 23.3616417°r. ilg.﻿ / 55.3159556; 23.3616417 Ugionių Švč. Mergelės Marijos Ėmimo į dangų bažnyčia – Betygalos šv. Mikalojaus parapijos antroji bažnyčia, stovinti Ugionių kaime, Dubysos kairiajame krante, 4,5 km į pietus nuo Betygalos. Liaudiškai traktuotų klasicistinių formų. Bažnyčia – regioninės reikšmės architektūros ir dailės paminklas, 2014 m. įtrauktas į Kultūros vertybių registrą (unik. kodas 1578). Šalia bažnyčios 1883 m. pastatyta nedidelė medinė koplytėlė. Jos viduje yra stebuklingu laikomas šaltinis.